CELEX: 32016R1832
Language: hu
Date: 2016-10-17 00:00:00
Title: A Bizottság (EU) 2016/1832 végrehajtási rendelete (2016. október 17.) az előkészített húsokat, húskészítményeket és kezelt gyomrot, hólyagot és beleket, valamint egypatás állatok friss húsát tartalmazó szállítmányok behozatalára vonatkozó, a 2000/572/EK és 2007/777/EK határozatban, valamint a 206/2010/EU rendeletben meghatározott bizonyítványmintáknak az anyagmaradványokra vonatkozó közegészségügyi követelmények tekintetében történő módosításáról (EGT-vonatkozású szöveg)

18.10.2016   
            
            
               HU
            
            
               Az Európai Unió Hivatalos Lapja
            
            
               L 280/13
            
         A BIZOTTSÁG (EU) 2016/1832 VÉGREHAJTÁSI RENDELETE
   (2016. október 17.)
   az előkészített húsokat, húskészítményeket és kezelt gyomrot, hólyagot és beleket, valamint egypatás állatok friss húsát tartalmazó szállítmányok behozatalára vonatkozó, a 2000/572/EK és 2007/777/EK határozatban, valamint a 206/2010/EU rendeletben meghatározott bizonyítványmintáknak az anyagmaradványokra vonatkozó közegészségügyi követelmények tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 9. cikke (2) bekezdése b) pontjára és 9. cikke (4) bekezdésére,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (2) és különösen annak 7. cikke (2) bekezdése a) pontjára,
   mivel:
   
               (1)
            
            
               A 2000/572/EK bizottsági határozat (3) megállapítja az előkészített húsokat tartalmazó egyes szállítmányok harmadik országokból az Unióba történő behozatalára vonatkozó állat- és közegészségügyi feltételeket. A határozat előírja, hogy a szóban forgó szállítmányokat a határozat II. mellékletében meghatározott minta szerinti állat- és közegészségügyi bizonyítványnak kell kísérnie.
            
         
               (2)
            
            
               A 2007/777/EK bizottsági határozat (4) megállapítja a húskészítményeket, valamint a kezelt gyomrot, hólyagot és beleket tartalmazó szállítmányok Unióba történő behozatalára vonatkozó állat- és közegészségügyi feltételeket. A határozat előírja, hogy kizárólag olyan szállítmányokat szabad az Unióba behozni, amelyek megfelelnek a határozat III. mellékletében meghatározott minta szerinti állat- és közegészségügyi bizonyítványban (húskészítményekre és kezelt árukra vonatkozó egészségügyi bizonyítvány) szereplő követelményeknek, és amelyeket ilyen bizonyítvány kísér.
            
         
               (3)
            
            
               A 206/2010/EU bizottsági rendelet (5) meghatározza az emberi fogyasztásra szánt, lófélékből származó friss húst tartalmazó szállítmányok Unióba történő behozatalára vonatkozó állat-egészségügyi bizonyítványokkal kapcsolatos követelményeket. A rendelet előírja, hogy ilyen szállítmányokat kizárólag akkor szabad az Unióba behozni, ha azokat a határozat II. mellékletének 2. részében meghatározott minta szerinti, a háziasított egypatás állatok (Equus caballus, Equus asinus és keresztezett fajtáik) friss húsát – kivéve a darált húst – tartalmazó szállítmányokra vonatkozó „EQU” állat- és közegészségügyi bizonyítvány („EQU” állat- és közegészségügyi bizonyítvány) kíséri.
            
         
               (4)
            
            
               A 96/22/EK tanácsi irányelv (6) értelmében többek között tilos olyan állatoktól származó, emberi fogyasztásra szánt húst vagy egyéb termékeket behozni, amelyeknek bizonyos anyagokat, például béta-agonistákat adtak be. Az említett irányelv lehetővé teszi tenyésztésre szánt állatok, szaporodóképes életszakaszuk végére ért tenyészállatok, illetve ezektől származó hús olyan harmadik országokból történő behozatalát, amelyek a 96/23/EK tanácsi irányelv (7) V. mellékletének alkalmazása céljából meghatározott, a szóban forgó irányelvben szereplőkkel legalább egyenértékű garanciákat nyújtanak, és bemutatják a jogsértés esetén alkalmazandó intézkedéseket.
            
         
               (5)
            
            
               A 96/23/EK irányelv az élő állatokban és állati termékekben lévő bizonyos anyagok és azok maradványainak ellenőrzésére szolgáló intézkedéseket állapít meg. Az irányelv értelmében kizárólag olyan harmadik országokból szabad vágóállatokat és emberi fogyasztásra szánt állati eredetű termékeket behozni, amelyek ellenőrzési tervét a Bizottság jóváhagyta.
            
         
               (6)
            
            
               A háziasított egypatás állatokat általában nem kizárólag hústermelés céljából tenyésztik, és az ilyen állatok csak szaporodóképes életszakaszuk végén kerülnek levágásra. A lófélék az Unióban élelmiszer-előállítás céljára tartott állatoknak minősülnek, kivéve, ha a 2001/82/EK európai parlamenti és tanácsi irányelv (8) alapján véglegesen kizárták őket az emberi fogyasztás céljára történő vágásból.
            
         
               (7)
            
            
               Mivel bizonyos harmadik országokban végzett ellenőrzések során hiányosságokra derült fény, és a 96/22/EK tanácsi irányelv rendelkezéseinek teljesülése érdekében az emberi fogyasztásra szánt, lófélékből származó friss húst, az előkészített húsokat, valamint a húskészítményeket és kezelt gyomrot, hólyagot és beleket tartalmazó szállítmányokra vonatkozó garanciákat meg kell erősíteni a 96/23/EK irányelv I. mellékletében említett anyagok, valamint maradvány- és anyagcsoportok ellenőrzése tekintetében.
            
         
               (8)
            
            
               Ezért az előkészített húsokra vonatkozó egészségügyi bizonyítványt, a húskészítményekre és kezelt árukra vonatkozó egészségügyi bizonyítványt, valamint az „EQU” bizonyítványt módosítani kell, hogy azok kellő garanciát tartalmazzanak a tekintetben, hogy a rajtuk feltüntetett áruk előállításához felhasznált hús – abban az esetben, ha az árukat háziasított egypatás állatok húsából állították elő vagy ilyen húst tartalmaznak –, megfelel a háziasított egypatás állatok friss húsát tartalmazó szállítmányokra vonatkozó követelményeknek.
            
         
               (9)
            
            
               A 2000/572/EK és 2007/777/EK határozatot, valamint a 206/2010/EU rendeletet ezért ennek megfelelően módosítani kell.
            
         
               (10)
            
            
               Az esetleges kereskedelmi fennakadások elkerülése érdekében egy átmeneti időszakra engedélyezni kell az olyan áruszállítmányok Unióba történő behozatalát, amelyeket az e rendelettel bevezetett módosítások alkalmazása előtt a 2000/572/EK és 2007/777/EK határozattal, valamint a 206/2010/EU rendelettel összhangban kiadott, az előkészített húsokra vonatkozó egészségügyi bizonyítvány, a húskészítményekre és kezelt árukra vonatkozó egészségügyi bizonyítvány, valamint „EQU” bizonyítvány kísér.
            
         
               (11)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2000/572/EK határozat módosításai
   A 2000/572/EK határozat II. melléklete e rendelet I. mellékletének megfelelően módosul.
   2. cikk
   A 2007/777/EK határozat módosításai
   A 2007/777/EK határozat III. melléklete e rendelet II. mellékletének megfelelően módosul.
   3. cikk
   A 206/2010/EU rendelet módosításai
   A 206/2010/EU rendelet II. mellékletének 2. része e rendelet III. mellékletének megfelelően módosul.
   4. cikk
   Átmeneti rendelkezések
   (1)   Egy 2017. március 31-ig tartó átmeneti időszakban továbbra is be lehet hozni az Unióba vagy át lehet szállítani az Unión a 2000/572/EK határozat II. mellékletében szereplő minta szerinti, az előkészített húsokra vonatkozó egészségügyi bizonyítvánnyal ellátott előkészítetthús-szállítmányokat, feltéve, hogy a bizonyítványt legkésőbb 2017. február 28-án állították ki.
   (2)   Egy 2017. március 31-ig tartó átmeneti időszakban továbbra is be lehet hozni az Unióba vagy át lehet szállítani az Unión a 2007/777/EK határozat III. mellékletében szereplő minta szerinti, húskészítményeket és kezelt gyomrot, hólyagot és beleket tartalmazó szállítmányokra vonatkozó egészségügyi bizonyítvánnyal ellátott húskészítményeket és kezelt gyomrot, hólyagot és beleket tartalmazó szállítmányokat, feltéve, hogy a bizonyítványt legkésőbb 2017. február 28-án állították ki.
   (3)   Egy 2017. március 31-ig tartó átmeneti időszakban továbbra is be lehet hozni az Unióba vagy át lehet szállítani az Unión a 206/2010/EU rendelet II. mellékletében szereplő minta szerinti „EQU” bizonyítvánnyal ellátott, emberi fogyasztásra szánt, lófélékből származó friss húst tartalmazó szállítmányokat, feltéve, hogy a bizonyítványt legkésőbb 2017. február 28-án állították ki.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 18., 2003.1.23., 11. o.
   
   
      (2)  HL L 139., 2004.4.30., 55. o.
   
   
      (3)  A Bizottság 2000. szeptember 8-i 2000/572/EK határozata a darált hús és az előkészített húsok harmadik országokból történő behozatalára vonatkozó állat- és közegészségügyi feltételek és a szükséges állatorvosi bizonyítványok megállapításáról, valamint a 97/29/EK határozat hatályon kívül helyezéséről (HL L 240., 2000.9.23., 19. o.).
   
      (4)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.)
   
      (5)  A Bizottság 2010. március 12-i 206/2010/EU rendelete az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
   
      (6)  A Tanács 1996. április 29-i 96/22/EK irányelve az egyes hormon- vagy tireosztatikus hatású anyagoknak és a ß-agonistáknak az állattenyésztésben történő felhasználására vonatkozó tilalomról, valamint a 81/602/EGK, 88/146/EGK és 88/299/EGK irányelv hatályon kívül helyezéséről (HL L 125., 1996.5.23., 3. o.).
   
      (7)  A Tanács 1996. április 29-i 96/23/EK irányelve egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről (HL L 125., 1996.5.23., 10. o.).
   
      (8)  Az Európai Parlament és a Tanács 2001. november 6-i 2001/82/EK irányelve az állatgyógyászati készítmények közösségi kódexéről (HL L 311., 2001.11.28., 1. o.).
   
      I. MELLÉKLET
      A 2000/572/EK határozat II. mellékletében, az előkészített húsok harmadik országból az Európai Unióba való behozatalához használandó állat- és közegészségügyi bizonyítványmintában, a II. részben szereplő közegészségügyi igazolás a következő II.1.10. ponttal egészül ki:
      
         
                     „(2) [II.1.10.
                  
                  
                     ha háziasított egypatás állattól származó anyagot tartalmaz, akkor az előkészített hús előállításához felhasznált friss húsnak a következő feltételeknek kell megfelelnie:
                     
                                 
                                    vagy (2)
                              
                              
                                 [olyan háziasított egypatás állatoktól származik, amelyeket a levágást közvetlenül megelőzően legalább hat hónapig, vagy amennyiben azokat hat hónaposnál fiatalabb korban vágják le, akkor születésüktől fogva, vagy amennyiben az élelmiszer-előállítás céljára tartott lovakat a levágástól számítva kevesebb, mint hat hónappal hozták be egy európai uniós tagállamból, akkor a behozataltól számítva olyan harmadik országban tartottak, ahol:
                                 
                                             a)
                                          
                                          
                                             a háziasított egypatás állatoknak:
                                             
                                                         i.
                                                      
                                                      
                                                         tilos tireosztatikus hatású anyagokat, sztilbéneket, sztilbénszármazékokat, azok sóit és észtereit, valamint ösztradiol-17β-t és észterszerű származékait beadni;
                                                      
                                                   
                                                         ii.
                                                      
                                                      
                                                         egyéb ösztrogén, androgén vagy gesztagén hatású anyagokat, valamint béta-agonistákat csak a következő célból szabad beadni:
                                                         
                                                                     —
                                                                  
                                                                  
                                                                     a 96/22/EK irányelv 1. cikke (2) bekezdésének b) pontja szerinti terápiás kezelés, amennyiben az anyagokat az irányelv 4. cikkének (2) bekezdésével összhangban adják be; vagy
                                                                  
                                                               
                                                                     —
                                                                  
                                                                  
                                                                     a 96/22/EK irányelv 1. cikke (2) bekezdésének c) pontja szerinti tenyésztéstechnikai kezelés, amennyiben az anyagokat az irányelv 5. cikkével összhangban adják be; valamint
                                                                  
                                                               
                                                   
                                       
                                             b)
                                          
                                          
                                             legalább az állatok levágását megelőző hat hónapban hatályban volt a 96/23/EK irányelv 1. mellékletében említett szermaradvány- és anyagcsoportok megfigyelésére vonatkozó terv, amely az adott harmadik országban született és oda bevitt lófélékre egyaránt kiterjed, és amely a 96/23/EK irányelv 29. cikke (1) bekezdésének negyedik albekezdésével összhangban került jóváhagyásra;]]
                                          
                                       
                           
                                 
                                    és/vagy (2)
                              
                              
                                 [európai uniós tagállamból hozták be.]]”
                              
                           
               
   
   
      II. MELLÉKLET
      A 2007/777/EK határozat III. mellékletében, a bizonyos húskészítmények és kezelt gyomor, hólyag és belek harmadik országokból az Európai Unióba történő szállításához használandó állat- és közegészségügyi bizonyítványmintában, a II. részben szereplő közegészségügyi igazolás a következő II.2.10. ponttal egészül ki:
      
         
                     „(2) II.2.10.
                  
                  
                     ha háziasított lóféléktől származó anyagot tartalmaz, akkor a húskészítmények és/vagy kezelt gyomor, hólyag és belek előállításához felhasznált friss húsnak, gyomornak, hólyagnak és beleknek a következő feltételeknek kell megfelelniük:
                     
                                 
                                    vagy (2)
                              
                              
                                 [olyan háziasított lóféléktől származik/származnak, amelyeket a levágást közvetlenül megelőzően legalább hat hónapig, vagy amennyiben azokat hat hónaposnál fiatalabb korban vágják le, akkor születésüktől fogva, vagy amennyiben az élelmiszer-előállítás céljára tartott lovakat a levágástól számítva kevesebb, mint hat hónappal hozták be egy európai uniós tagállamból, akkor a behozataltól számítva olyan harmadik országban tartottak, ahol:
                                 
                                             a)
                                          
                                          
                                             a háziasított egypatás állatoknak:
                                             
                                                         i.
                                                      
                                                      
                                                         tilos tireosztatikus hatású anyagokat, sztilbéneket, sztilbénszármazékokat, azok sóit és észtereit, valamint ösztradiol-17β-t és észterszerű származékait beadni;
                                                      
                                                   
                                                         ii.
                                                      
                                                      
                                                         egyéb ösztrogén, androgén vagy gesztagén hatású anyagokat, valamint béta-agonistákat csak a következő célból szabad beadni:
                                                         
                                                                     —
                                                                  
                                                                  
                                                                     a 96/22/EK irányelv 1. cikke (2) bekezdésének b) pontja szerinti terápiás kezelés, amennyiben az anyagokat az irányelv 4. cikkének (2) bekezdésével összhangban adják be; vagy
                                                                  
                                                               
                                                                     —
                                                                  
                                                                  
                                                                     a 96/22/EK irányelv 1. cikke (2) bekezdésének c) pontja szerinti tenyésztéstechnikai kezelés, amennyiben az anyagokat az irányelv 5. cikkével összhangban adják be; valamint
                                                                  
                                                               
                                                   
                                       
                                             b)
                                          
                                          
                                             legalább az állatok levágását megelőző hat hónapban hatályban volt a 96/23/EK irányelv 1. mellékletében említett szermaradvány- és anyagcsoportok megfigyelésére vonatkozó terv, amely az adott harmadik országban született és oda bevitt lófélékre egyaránt kiterjed, és amely a 96/23/EK irányelv 29. cikke (1) bekezdésének negyedik albekezdésével összhangban került jóváhagyásra.]
                                          
                                       
                           
                                 
                                    és/vagy (2)
                              
                              
                                 [európai uniós tagállamból hozták be.]”
                              
                           
               
   
   
      III. MELLÉKLET
      A 206/2010/EU rendelet II. mellékletének 2. részében, a háziasított egypatás állatok (Equus caballus, Equus asinus és keresztezett fajtáik) friss húsát – kivéve a darált húst – tartalmazó szállítmányokra vonatkozó „EQU” állat-egészségügyi bizonyítványmintában, a II. részben szereplő közegészségügyi igazolás II.1.7. pontja helyébe a következő szöveg lép:
      
         
                     „II.1.7.
                  
                  
                     [olyan háziasított egypatás állatoktól származik, amelyeket a levágást közvetlenül megelőzően legalább hat hónapig, vagy amennyiben azokat hat hónaposnál fiatalabb korban vágják le, akkor születésüktől fogva, vagy amennyiben az élelmiszer-előállítás céljára tartott lovakat a levágástól számítva kevesebb, mint hat hónappal hozták be egy európai uniós tagállamból, akkor a behozataltól számítva olyan harmadik országban tartottak, ahol:
                     
                                 a)
                              
                              
                                 a háziasított egypatás állatoknak:
                                 
                                             i.
                                          
                                          
                                             tilos tireosztatikus hatású anyagokat, sztilbéneket, sztilbénszármazékokat, azok sóit és észtereit, valamint ösztradiol-17β-t és észterszerű származékait beadni;
                                          
                                       
                                             ii.
                                          
                                          
                                             egyéb ösztrogén, androgén vagy gesztagén hatású anyagokat, valamint béta-agonistákat csak a következő célból szabad beadni:
                                             
                                                         —
                                                      
                                                      
                                                         a 96/22/EK irányelv 1. cikke (2) bekezdésének b) pontja szerinti terápiás kezelés, amennyiben az anyagokat az irányelv 4. cikkének (2) bekezdésével összhangban adják be, vagy
                                                      
                                                   
                                                         —
                                                      
                                                      
                                                         a 96/22/EK irányelv 1. cikke (2) bekezdésének c) pontja szerinti tenyésztéstechnikai kezelés, amennyiben az anyagokat az irányelv 5. cikkével összhangban adják be; valamint
                                                      
                                                   
                                       
                           
                                 b)
                              
                              
                                 legalább az állatok levágását megelőző hat hónapban hatályban volt a 96/23/EK irányelv 1. mellékletében említett szermaradvány- és anyagcsoportok megfigyelésére vonatkozó terv, amely az adott harmadik országban született és oda bevitt lófélékre egyaránt kiterjed, és amely a 96/23/EK irányelv 29. cikke (1) bekezdésének negyedik albekezdésével összhangban került jóváhagyásra;”